CELEX: 32009D0960
Language: bg
Date: 2009-12-14 00:00:00
Title: 2009/960/ЕС: Решение на Комисията от 14 декември 2009 година за изменение на Решение 2004/407/ЕО по отношение на разрешаването на вноса на желатин за фотографски цели в Чешката република (нотифицирано под номер C(2009) 9899)

16.12.2009   
            
            
               BG
            
            
               Официален вестник на Европейския съюз
            
            
               L 330/82
            
         
      РЕШЕНИЕ НА КОМИСИЯТА
   
   от 14 декември 2009 година
   за изменение на Решение 2004/407/ЕО по отношение на разрешаването на вноса на желатин за фотографски цели в Чешката република
   (нотифицирано под номер C(2009) 9899)
   (само текстовете на английски, немски, нидерландски, френски и чешки език са автентични)
   (2009/960/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (1), и по-специално член 4, параграф 4 и член 32, параграф 1 от него,
   като има предвид, че:
   
               (1)
            
            
               В Регламент (ЕО) № 1774/2002 се забранява вносът и транзитът на странични животински продукти и преработени продукти в Съюза, освен ако те са разрешени в съответствие с посочения регламент.
            
         
               (2)
            
            
               В Решение 2004/407/ЕО на Комисията от 26 април 2004 г. относно преходните санитарни и сертификационни правила по силата на Регламент (ЕО) № 1774/2002 на Европейския парламент и на Съвета по отношение на вноса от определени трети държави на желатин за фотографски цели (2) се предвижда, че Белгия, Люксембург, Нидерландия и Обединеното кралство разрешават вноса на определен вид желатин, предназначен изключително за фотографската индустрия (желатин за фотографски цели), в съответствие с изискванията на посоченото решение.
            
         
               (3)
            
            
               С Решение 2004/407/ЕО се постановява, че вносът на желатин за фотографски цели е разрешен единствено от третите държави, изброени в приложението към посоченото решение, а именно Япония и Съединените щати. В съответствие с посоченото решение вносните пратки трябва да бъдат транспортирани до предприятието по местоназначение по стриктен канален ред, за да се предотврати евентуален риск за общественото здраве и здравето на животните.
            
         
               (4)
            
            
               Чешката република подаде заявление за разрешаване на вноса на желатин за фотографски цели от посочените трети държави, в обект на нейна територия. Чешката република потвърди, че стриктният канален ред, определен съгласно Решение 2004/407/ЕО, ще бъде спазен, за да се предотврати евентуален риск за здравето.
            
         
               (5)
            
            
               В съответствие с това и до преразглеждането на техническите изисквания за вноса на странични животински продукти съгласно преразгледания Регламент (ЕО) № 1069/2009 на Европейския парламент и на Съвета (3) Чешката република следва да разполага с възможността да разрешава вноса на желатин за фотографски цели, в случай че установените в Решение 2004/407/ЕО условия бъдат спазвани. От географски съображения обаче този внос може да се осъществява през Германия.
            
         
               (6)
            
            
               Поради това Решение 2004/407/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2004/407/ЕО се изменя, както следва:
   
               1.
            
            
               Член 1 се заменя със следното:
               „Член 1
               Дерогация по отношение на вноса на желатин за фотографски цели
               Чрез дерогация от член 29, параграф 1 от Регламент (ЕО) № 1774/2002 Белгия, Чешката република, Люксембург, Нидерландия и Обединеното кралство разрешават вноса на желатин, предназначен изключително за фотографската индустрия („желатин за фотографски цели“), произведен от материали, съдържащи гръбначен стълб на говеда, класифициран като материал от категория 1 по силата на горепосочения регламент, в съответствие с настоящото решение.“
            
         
               2.
            
            
               Член 9 се заменя със следното:
               „Член 9
               Адресати
               Адресати на настоящото решение са Кралство Белгия, Чешката република, Великото херцогство Люксембург, Кралство Нидерландия и Обединеното кралство Великобритания и Северна Ирландия.“
            
         
               3.
            
            
               Приложения I и III се изменят в съответствие с приложението към настоящото решение.
            
         Член 2
   Настоящото решение се прилага от 1 януари 2010 г.
   Член 3
   Адресати на настоящото решение са Кралство Белгия, Чешката република, Великото херцогство Люксембург, Кралство Нидерландия и Обединеното кралство Великобритания и Северна Ирландия.
   
      Съставено в Брюксел на 14 декември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 273, 10.10.2002 г., стр. 1.
   
      (2)  ОВ L 151, 30.4.2004 г., стр. 11.
   
      (3)  ОВ L 300, 14.11.2009 г., стр. 1.
   
      ПРИЛОЖЕНИЕ
      Приложения I и III се изменят, както следва:
      
                  1.
               
               
                  Приложение I се заменя със следното:
                  
                     „ПРИЛОЖЕНИЕ I
                     
                        Трети държави и предприятия на произход, държави-членки по местоназначение, гранични инспекционни пунктове при първо влизане в Съюза и одобрени фотографски фабрики
                     
                     
                                 Трета държава на произход
                              
                              
                                 Предприятия на произход
                              
                              
                                 Държава-членка по местоназначение
                              
                              
                                 Граничен инспекционен пункт при първо влизане в Съюза
                              
                              
                                 Одобрени фотографски фабрики
                              
                           
                                 Япония
                              
                              
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 – 0024 Япония
                                          
                                       
                                             Jellie Co. ltd.
                                          
                                       
                                             7-1, Wakabayashi 2-Chome,
                                          
                                       
                                             Wakabayashi-ku,
                                          
                                       
                                             Sendai-city, Miyagi,
                                          
                                       
                                             982 Япония
                                          
                                       
                                             NIPPI Inc. Gelatin Division
                                          
                                       
                                             1 Yumizawa-Cho
                                          
                                       
                                             Fujinomiya City Shizuoka
                                          
                                       
                                             418 – 0073 Япония
                                          
                                       
                              
                                 Нидерландия
                              
                              
                                 Rotterdam
                              
                              
                                 
                                             FUJIFILM Europe B.V.,
                                          
                                       
                                             Oudenstaart 1
                                          
                                       
                                             5047 TK Tilburg,
                                          
                                       
                                             The Netherlands
                                          
                                       
                           
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City, Osaka
                                          
                                       
                                             581 – 0024, Япония
                                          
                                       
                              
                                 Обединено кралство
                              
                              
                                 Liverpool Felixstowe
                              
                              
                                 
                                             Kodak Ltd Headstone Drive, Harrow, MIDDX
                                          
                                       
                                             HA4 4TY,
                                          
                                       
                                             The United Kingdom
                                          
                                       
                           
                                 Чешка република
                              
                              
                                 Hamburg
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             The Czech Republic
                                          
                                       
                           
                                 Съединени американски щати
                              
                              
                                 
                                             Eastman Gelatine Corporation,
                                          
                                       
                                             227 Washington Street,
                                          
                                       
                                             Peabody, MA, 01960 USA
                                          
                                       
                                             Gelita North America,
                                          
                                       
                                             2445 Port Neal Industrial Road Sergeant Bluff, Iowa, 51054 USA
                                          
                                       
                              
                                 Люксембург
                              
                              
                                 Antwerp
                                 Zaventem
                                 Luxembourg
                              
                              
                                 
                                             DuPont Teijin
                                          
                                       
                                             Luxembourg SA
                                          
                                       
                                             PO Box 1681
                                          
                                       
                                             L-1016
                                          
                                       
                                             Luxembourg
                                          
                                       
                           
                                 Обединено кралство
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow, MIDDX HA4 4TY,
                                          
                                       
                                             The United Kingdom
                                          
                                       
                           
                                 
                                             Eastman Gelatine Corporation, 227 Washington Street,
                                          
                                       
                                             Peabody, MA, 01960 USA
                                          
                                       
                              
                                 Czech Republic
                              
                              
                                 Hamburg
                              
                              
                                 
                                             FOMA BOHEMIA spol. s r.o.
                                          
                                       
                                             Jana Krušinky 1604
                                          
                                       
                                             501 04 Hradec Králove,
                                          
                                       
                                             The Czech Republic“
                                          
                                       
                           
               
            
                  2.
               
               
                  Приложение III се заменя със следното:
                  
                     „ПРИЛОЖЕНИЕ III
                     
                        ОБРАЗЦИ НА ЗДРАВНИ СЕРТИФИКАТИ ЗА ВНОС ОТ ТРЕТИ ДЪРЖАВИ НА ЖЕЛАТИН ЗА ТЕХНИЧЕСКИ ЦЕЛИ, КОЙТО ЩЕ СЕ ИЗПОЛЗВА ОТ ФОТОГРАФСКАТА ИНДУСТРИЯ
                     
                     
                        Забележки
                     
                     
                                 а)
                              
                              
                                 Ветеринарните сертификати за внос на желатин за технически цели, който ще се използва от фотографската индустрия, следва да се представят от държавата износител по образеца, показан в настоящото приложение III. Те следва да съдържат удостоверения, които се изискват за която и да е трета държава и, според случая, тези допълнителни гаранции, които се изискват за третите държави износители или част от тях.
                              
                           
                                 б)
                              
                              
                                 Оригиналът на всеки сертификат съдържа един лист, отпечатан двустранно, или когато е нужно да се изпише по-дълъг текст, оригиналът следва да бъде в такава форма, че всички нужни листове да са неделими и да съставляват едно цяло.
                              
                           
                                 в)
                              
                              
                                 Сертификатът се съставя поне на един от официалните езици на държавата-членка на ЕС, в която се извършва инспекцията в граничния инспекционен пункт на ЕС и на държавата-членка на ЕС по местоназначение. Въпреки това тези държави-членки могат да разрешат използването на други езици, придружени, ако е необходимо, от официален превод.
                              
                           
                                 г)
                              
                              
                                 Ако към сертификата са приложени допълнителни листове с текст за идентификация на отделните стоки от пратката, тези листове също се смятат за неразделна част от оригиналния сертификат, като на всяка страница се поставят подписът и печатът на издаващия сертификата официален ветеринарен лекар.
                              
                           
                                 д)
                              
                              
                                 Когато сертификатът, в това число и допълнителните листове, посочени в буква г), съдържа повече от една страница, всяка страница се номерира по следния начин: (номер на страницата) от (общ брой страници), изписан в долния край на листа, а в горния край се изписва кодът на сертификата, определен от компетентния орган.
                              
                           
                                 е)
                              
                              
                                 Оригиналът на сертификата трябва да бъде попълнен и подписан от официален ветеринарен лекар. По този начин компетентните органи на държавата износител гарантират, че са спазени принципите на сертифициране, еквивалентни с тези, установени в Директива 96/93/ЕО на Съвета.
                              
                           
                                 ж)
                              
                              
                                 Цветът на подписа е различен от цвета на печатния текст. Същото правило важи и за печатите, с изключение на щампованите печати и водните знаци.
                              
                           
                                 з)
                              
                              
                                 Оригиналният сертификат трябва да придружава пратката от пристигането ѝ на граничния инспекционен пункт на ЕС и докато тя стигне до фотографската фабрика по местоназначение.